turjo4nis/wikipedia-bn-dump-20250701 huggingface dataset:
বিনাউটি ইউনিয়ন

বিনাউটি বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে বিনাউটি ইউনিয়নকে ভিক্ষুকমুক্ত ঘোষণা করা হয়।

আয়তন 
বিনাউটি ইউনিয়নের আয়তন ৫,৯২৬ একর (২৩.৯৮ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী বিনাউটি ইউনিয়নের মোট জনসংখ্যা ৩৩,৫২৫ জন। এর মধ্যে পুরুষ ১৬,০৯৮ জন এবং মহিলা ১৭,৪২৭ জন। মোট পরিবার ৬,৩০৭টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৯৮ জন।

ইতিহাস 
১৯৪০ সালে বিনাউটি ইউনিয়ন প্রতিষ্ঠিত হয়। বিনাউটি গ্রামের নামে এ ইউনিয়নের নামকরণ করা হয়।

অবস্থান ও সীমানা 
কসবা উপজেলার উত্তরাংশে বিনাউটি ইউনিয়নের অবস্থান। এ ইউনিয়নের পূর্বে গোপীনাথপুর ইউনিয়ন, দক্ষিণে কসবা পৌরসভা ও কসবা পশ্চিম ইউনিয়ন, পশ্চিমে খাড়েরা ইউনিয়ন ও বাদৈর ইউনিয়ন এবং উত্তরে আখাউড়া উপজেলার ধরখার ইউনিয়ন ও মনিয়ন্দ ইউনিয়ন অবস্থিত।

প্রশাসনিক কাঠামো 
বিনাউটি ইউনিয়ন কসবা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ ইউনিয়নের গ্রামগুলো হল:
 সৈয়দাবাদ
 হাজীপুর
 মনিচং
 চান্দাইসার
 রাউৎহাট
 খিদিরপুর
 আন্দিরপাড়
 বিনাউটি
 নেমতাবাদ
 গাববাড়ী
 ধামসার
 নোয়াপাড়া (১)
 ভরাজাঙ্গাল
 চন্দ্রপুর
 মজলিশপুর
 ব্রাহ্মণগ্রাম
 অনন্তপুর
 আদ্রা
 চাপিয়া
 টিঘরিয়া
 নোয়াপাড়া (২)
 চকচন্দ্রপুর
 দুরুইল

শিক্ষা ব্যবস্থা 
২০১১ সালের আদমশুমারি অনুযায়ী বিনাউটি ইউনিয়নের সাক্ষরতার হার ৪৯%।

শিক্ষা প্রতিষ্ঠান 
কসবা উপজেলার একমাত্র সরকারি কলেজ বিনাউটি ইউনিয়নের অন্তর্ভুক্ত সৈয়দাবাদ গ্রামে অবস্থিত। এ.বি.সিদ্দিক এই কলেজের প্রতিষ্ঠাতা। এছাড়া এখানে অনেক বিদ্যালয় রয়েছে। 

উল্লেখযোগ্য শিক্ষাপ্রতিষ্ঠান 
চকচন্দ্রপুর ইসলামিয়া দাখিল মাদ্রাসা
চকচন্দ্রপুর সরকারি প্রাথমিক বিদ্যালয়
 সৈয়দাবাদ সরকারি আদর্শ মহাবিদ্যালয় 
মনিরুল হক উচ্চ বিদ্যালয়
শহীদ স্মরণিকা উচ্চ বিদ্যাপীঠ
মজলিশপুর সরকারি প্রাথমিক বিদ্যালয়
সানমুন কিন্ডার গার্টেন

যোগাযোগ ব্যবস্থা 
বিনাউটি ইউনিয়নে যোগাযোগের প্রধান সড়ক কুমিল্লা-সিলেট মহাসড়ক। যেকোনো যানবাহনে যাতায়াত করা যায়।

খাল ও নদী 
বিনাউটি ইউনিয়নের বুক চিরে বয়ে গেছে অনেক খাল ও নদী। যা উক্ত ইউনিয়নের সৌন্দর্য বাড়িয়ে দিয়েছে। তেমনি দুটি নদীর নাম সিনাই ও বিজনী নদী। রাউৎ হাট বাজারের পাশ দিয়ে বয়ে চলেছে এক প্রাচীন ঐতিহ্যবাহী বিজনী নদী। স্বাদু পানির এসব খাল ও নদীর মাছ স্থানীয় লোকজনের মাছের চাহিদা মেটায়।

হাট-বাজার 
বিনাউটি ইউনিয়নের প্রধান হাট-বাজার হল রাউৎহাট বাজার।

ব্রাহ্মণগ্রাম মজলিশপুর চৌরাস্তার বাজার

দর্শনীয় স্থান 
চকচন্দ্রপুর কেন্দ্রীয় জামে মসজিদ 
 ব্রাহ্মণগ্রাম রেলওয়ে সেতু লালসেতু, এবং ব্রাহ্মণগ্রাম সরকারি প্রাথমিক বিদ্যালয়ের চারপাশ
 মজলিশপুর স্টিলের সেতু
 ঢাকা-চট্টগ্রাম রেলপথ

উল্লেখযোগ্য ব্যক্তি

জনপ্রতিনিধি 
 বর্তমান চেয়ারম্যানঃ নাজমুল খান বেদন

আরও দেখুন 
 কসবা উপজেলা
 কসবা থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

কসবা উপজেলার ইউনিয়ন
জাতসাখিনি ইউনিয়ন

জাতসাখিনী ইউনিয়ন বেড়া উপজেলার একটি ইউনিয়ন। ২০১৩ সালের ২০ শে অক্টোবর জাতসাখিনী ইউনিয়ন আমিনপুর থানার অধীনে চলে যায়।

অবস্থান 
জাতসাখিনী ইউনিয়নের ইহার পূর্ব দিকে পুরান ভারেঙ্গা ইউনিয়ন এবং রুপপুর ইউনিয়ন, পশ্চিম দিকে আহম্মদপুর ইউনিয়ন ও রানীনগর ইউনিয়ন, দক্ষিণে মাশুমদিয়া ইউনিয়ন।

ইউনিয়ন পরিষদ
বর্তমান পরিষদ
৬নং জাতসাখিনী  ইউনিয়ন পরিষদ

গ্রামসমূহের তালিকা
 আমিনপুর 
 খাস আমিনপুর
 নাটিয়াবাড়ী
 নান্দিয়ারা
 দাতিয়া
 চরকান্দি
 সিংহাসন
 শিমুলিয়া 
 দীঘলকান্দি 
 টাংবাড়ী
 মাস্টিয়া
 হরিদেবপুর 
 শিবপুর 
 নয়াবাড়ী
 কালিকাপুর
 বিশ্বনাথপুর
 কাবাসকান্দা
 মির্জাপুর
 বাগমির্জাপুর
 রাজনারায়ণপুর
 বসন্তপুর
 চকভরিয়া
 রানীগ্রাম
 রাজ্জাকপুর
 প্রতাবপুর
 শ্রীনিবাসদিয়া
 চকবন্দি 
 সিন্দুরিয়া
 কৃষ্ণপুর

যোগাযোগ ব্যবস্থা
পাবনা থেকে এই ইউনিয়ন এর দুরুত্ব ৫৫ কিলোমিটার,বেড়া উপজেলা হতে প্রায় ২০ কিলোমিটার,আমিনপুর থানা হতে এর দুরুত্ব ১১ কি.মি.,ইউনিয়নের সামনে থেকে পাবনা,বগুড়া,বেড়া বাস,সিএনজি সব সময় পাওয়া যায়। এই ইউনিয়ন টি নগরবাড়ি -বগুড়া মহাসড়কে বিধায় যাতায়াত অনেক সহজ।

রাস্তা ঘাট
এই ইউনিয়নের ৮০% সড়ক পাকা,এবং ২০% কাঁচা,যার কারণে বর্তমানে গ্রামাঞ্চলেও রিক্সা,ভ্যান, সিএনজি চলাচল করে।

হাট বাজার
এই ইউনিয়নের সবচেয়ে বড় হাট বাজার হচ্ছেঃ
 কাশিনাথপুর হাট (ফুলবাগান)
 আমিনপুর বাজার
 নতুন বাজার (আমিনপুর)

শিক্ষা প্রতিষ্ঠান
কলেজ ২ টি।

কাশীনাথপুর মহিলা কলেজ
 নাটিয়াবাড়ি কলেজ

উচ্চ বিদ্যালয় ২ টি।

 আমিনপুর আয়েন উদ্দিন উচ্চ বিদ্যালয়।
 ধোবাকোলা কোরনেশন উচ্চ বিদ্যালয়

প্রাথমিক বিদ্যালয় সরকারি ১১ টি এবং বেসরকারি ১ টি।
 আমিনপুর সরকারি প্রাথমিক বিদ্যালয়
 খাস আমিনপুর সরকারি প্রাথমিক বিদ্যালয়
 মির্জাপুর সরকারি প্রাথমিক বিদ্যালয়
 বাগ মির্জাপুর সরকারি   প্রাথমিক বিদ্যালয়
 নান্দিয়ারা সরকারি প্রাথমিক বিদ্যালয়

দর্শনীয় স্থান
সিন্দুরি মাজার,নয়ন সুখের বটগাছ
নগরবাড়ী আন্তর্জাতিক নদীবন্দর

এনজিও
জাতসাখিনী ইউনিয়নটি প্রত্যন্ত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে।
তার মধ্যে উল্লেখযোগ্য হচ্ছেঃ ব্র‍্যাক, আশা, ঠ্যাংগামাড়া, গ্রামীণ ব্যাংক ইত্যাদি।

ধর্ম ও ধর্মীয় উৎসব
জাতসাখিনী ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানার
এই এলাকাতে আঞ্জুমান ই ক্বাদেরিয়ার অধীনে একটা মসজিদ আছে। যেখানে এলাকার বেশির ভাগ মুসলিম প্রতি আরবি মাসের ১১ তারিখে উপস্থিত হয়। প্রতি বছর পবিত্র আশুরা পালন করা হয় এখানে। এছাড়া মুসলিম ধর্মীয় সকল উৎসব এখানে পালন করা হয়ে থাকে।
হিন্দুরা সকল পূজা করে থাকে। তাছাড়া এই এলাকাতে দুর্গা পূজা বেশ যাক-জমোকভাবে পালন করা হয়ে থাকে। এবং হিন্দু মুসলমান মিলেমিশে থাকতে বেশি স্বাস্বন্দ্যবোধ করে।

তথ্যসূত্র 

বেড়া উপজেলার ইউনিয়ন
জেরেমি লালরিন্নুংগা

জেরেমি লালরিন্নুংগা একজন ভারতীয় ভারোত্তোলক যিনি, যুব অলিম্পিকে ভারতের হয়ে প্রথম স্বর্ণপদক জয় করেন ২০১৮ সালের অক্টোবরে আর্জেন্টিনার বুয়েন্স আয়ার্স-এ অনুস্ঠিত তৃতীয় যুব অলিম্পিক প্রতিযোগিতায় পুরুষদের ৬২ কেজি বিভাগে।

প্রাথমিক ও ব্যক্তিগত জীবন
জেরেমির জন্ম ২০০২ সালের ২৬শে অক্টোবর মিজোরাম-এর আইজল-এ। তার পিতা লালনেইথুলাংগা, বক্সিং-এ, জাতীয় পর্যায়ের ৬ বারের চ্যাম্পিয়ন এবং মাতা লালমুয়ানপুই একজন গৃহবধূ। এছাড়াও তার পরিবারে রয়েছেন আরো ৪ ভাই। প্রথমে ৮ বছর অবধি, জেরেমি পিতার পদাঙ্ক অনুসরণ করে, বক্সিং আরম্ভ করেন, কিন্তু তার পরে আইজলের সেই আকাদেমি বন্ধ হয়ে গেলে, তিনি ভারোত্তোলন শুরু করেন। প্রথম কোচ মালসাওমা-র অধীনে তিনি বাঁশ এবং জলের পাইপ দিয়ে ভারোত্তোলন শুরু করেন।  ৮মাস ট্রেনিং করার পরে, তিনি পুণের আর্মি স্পোর্টস ইনস্টিটিউট-এ নির্বাচিত হন ট্রেনিং-এর জন্যে। এখানে খুব ভালো ফলাফল করার পরে, তিনি পাতিয়ালা-র জাতীয় ক্যাম্পে নির্বাচিত হন।

কেরিয়ার
এএসআই-তে কোচ জারজোকিমার অধীনে প্রশিক্ষিত হয়ে ২০১৬ সালে পাটনার সাব-জুনিয়র প্রতিযোগিতায় স্বর্ণ পদক জিতে প্রথম জাতীয় রেকর্ড স্থাপন করেন ১৯৮ কেজি (৯০+১০৮, ক্লিন এবং জার্ক-এ) উত্তোলন করে। একই বছরে জেরেমি মালয়েশিয়ায় বিশ্ব যুব ওয়েটলিটিং চ্যাম্পিয়নশিপে ২৩৫ কেজি উত্তোলন করে রৌপ্য পদক জেতেন। উজবেকিস্তানের এশীয় যুবা ও জুনিয়র চ্যাম্পিয়নশিপে এই বছরের গোড়ার দিকে, তিনি যুব বিভাগে রৌপ্য জিতেছিলেন। যুব অলিম্পিকের ট্রায়ালে জেরেমি ২৭৩ কেজি উত্তোলন করে জুনিয়র জাতীয় রেকর্ড গড়েন।

আন্তর্জাতিক প্রতিযোগিতার কালানুক্রমিক বিবরণ

স্পন্সর
জেরেমি ভারত সরকারের টপ আথলিট স্কিমের অন্তর্গত একজন খেলোয়াড়। ২০২৪ সালের অলিম্পিকের জ ন্যে তাকে একজন উজ্জ্বল সম্ভাবনা বলে মনে করা হচ্ছে।

তথ্যসূত্র

বহিঃসংযোগ

জীবিত ব্যক্তি
ভারতীয় পুরুষ ভারোত্তোলক
পুরুষ ক্রীড়াবিদ
আইজলের ব্যক্তি
২০০২-এ জন্ম
কমনওয়েলথ গেমসে স্বর্ণপদক বিজয়ী ভারতীয়
রায়ান গুজম্যান

রায়ান অ্যান্টনি গুজম্যান (ইংরেজি: Ryan Anthony Guzman; জন্ম: ২১ সেপ্টেম্বর, ১৯৮৭) হলেন একজন মার্কিন অভিনেতা। তিনি স্টেপ আপ চলচ্চিত্র ধারাবাহিকে সিন আসা, দ্য বয় নেক্সট ডোর ছবিতে নোয়া স্যান্ডবর্ন, হিরোজ রিবর্ন মিনি-সিরিজে কার্লোস গুটারেজ এবং রিচার্ড লিংকলেটারের এভরিবডি ওয়ান্টস সাম!! ছবিতে রোপারের ভূমিকায় অভিনয় করেন। এছাড়া ফক্স ফার্স্ট রেসপন্ডার ৯-১-১ ড্রামা ধারাবাহিকে এলএএফডি ফায়ারফাইটার এডি ডিয়াজের ভূমিকায় অভিনয় করেন।

প্রথম জীবন
গুজম্যানের জন্ম হয়েছিল টেক্সাসের অ্যাবিলেনে। তার বাবা রে গুজম্যান একজন মেক্সিকান। অন্যদিকে তার মা লিজা গুজম্যানের (প্রাক্‌-বিবাহ নাম লিজা হাডসন) জন্ম ক্যালিফোর্নিয়ায়। তিনি একাধারে ইংরেজ, জার্মান, ফরাসি, ওলন্দাজ ও সুইডিশ বংশোদ্ভূত। রায়ান গুজম্যান খুবই অল্প বয়সে তার মায়ের জন্মশহর ক্যালিফোর্নিয়ার স্যাক্রামেন্টোয় চলে আসেন। ২০০৫ সালে তিনি ওয়েস্ট ক্যাম্পাস হাই স্কুল থেকে গ্র্যাজুয়েট হন এবং তারপর সিয়েরা কলেজে ভর্তি হন। গুজম্যানের এক ছোটো ভাই রয়েছে। তার নাম স্টিভেন।

ব্যক্তিগত জীবন
২০১৮ সালের সেপ্টেম্বর মাসে গুজম্যান ও তার বান্ধবী ব্রাজিলিয়ান অভিনেত্রী ক্রিস্টি অ্যান ঘোষণা করেন যে, তাদের প্রথম সন্তানের জন্ম হতে চলেছে।

ফিল্মোগ্রাফি

তথ্যসূত্র

বহিঃসংযোগ

১৯৮৭-এ জন্ম
২১শ শতাব্দীর মার্কিন অভিনেতা
মেক্সিকান বংশোদ্ভূত মার্কিন অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
ওলন্দাজ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
সুয়েডীয় বংশোদ্ভূত মার্কিন ব্যক্তি
জীবিত ব্যক্তি
ক্যালিফোর্নিয়ার অভিনেতা
স্যাকরামেন্টো, ক্যালিফোর্নিয়ার অভিনেতা
টেক্সাসের অভিনেতা
অ্যাবিলিন, টেক্সাসের ব্যক্তি
সিয়েরা কলেজের প্রাক্তন শিক্ষার্থী
প্রি-এক্লাম্পসিয়া

প্রি এক্লাম্পসিয়া  একধরনের  গর্ভধারণকালীন জটিলতা। যেটা সচরাচর উচ্চ রক্তচাপ এর শুরু এবং প্রসাবে উল্লেখযোগ্য পরিমাণে প্রোটিন বৃদ্ধি দেখে চিহ্নিত করা হয়। যখন এর বৃদ্ধি ঘটে, হয় তখন গর্ভধারণের বিশ সপ্তাহ থেকে এর শুরু হয়। অবস্থা আরও জটিল হলে  লালিকানাশ শুরু হয়, রক্তকণিকার পরিমাণ হ্রাস, যকৃতের কার্যক্ষমতা দূর্বল হয়ে যাওয়া, বৃক্কের জটিলতা, ফুলে যাওয়া, ফুসফুসে পানি জমার কারণে শ্বাস-প্রশ্বাসে সমস্যা  অথবা দেখার ক্ষেত্রে সমস্যার শুরু হয় । মা এবং শিশু উভয়ের জন্যই খারাপ ফলাফল বয়ে আনে।  যদি চিকিৎসা না করা হয়, এর ফলে খিঁচুনি দেখা যেতে পারে যেটি এক্লাম্পসিয়া নামে পরিচিত।

রোগের কারণ এবং নির্ণয়ের উপায়  
প্রি-এক্লাম্পসিয়ার ঝুঁকির কারণের মধ্যে রয়েছে অতিস্থূলতা, বেশি বয়স, উচ্চ রক্তচাপ, এবং বহুমূত্র রোগ. এটি বেশি দেখা যায় নারীর প্রথম গর্ভধারণের ক্ষেত্রে এবং যদি সে যমজ বাচ্চা বহন করে।  অন্যান্য কারণের মধ্যে রয়েছে, অমরাবিন্যাস-এ অস্বাভাবিকতা। অধিকাংশ ক্ষেত্রে প্রসবের আগে প্রি-এক্লাম্পসিয়া শুরু হয়, খুব কমক্ষেত্রেই বাচ্চা প্রসবের পর প্রি-এক্লাম্পসিয়া শুরু হতে পারে। প্রি-এক্লাম্পসিয়া নির্ণয় করতে উচ্চ রক্তচাপ এবং মূত্রে প্রোটিনের উপস্থিতি উভয়ই প্রয়োজন। সাধারণত গর্ভাবস্থার বিশ সপ্তাহের সময় এ রোগের শুরু হয়ে থাকে।

লক্ষণ এবং উপসর্গ 
ফুলে যাওয়াকে (বিশেষ করে হাত এবং মুখ) প্রি-এক্লাম্পসিয়ার একটি গুরুত্ব লক্ষণ হিসাবে বিবেচনা করা হত।  যাইহোক, গর্ভাবস্থায় শরীরের বিভিন্ন অঙ্গপ্রত্যঙ্গ ফুলে যাওয়া একটি সাধারণ বিষয় বলে একে আর লক্ষণ হিসাবে আর গুরুত্বপূর্ণ হিসাবে দেখা হয় না। হাত, মুখ, পা অস্বাভাবিক ফুলে যায় এবং টিপে ধরে ছেড়ে দিলে যদি তা স্বাভাবিক হতে দেরি হয় তাহলে অবশ্যই স্বাস্থকর্মীকে জানাতে হবে।

তথ্যসূত্র

নারীস্বাস্থ্য
গর্ভাবস্থাকালীন স্বাস্থ্যগত সমস্যা
জরুরি চিকিৎসা
বিরল রোগ
জোন কিউস্যাক

জোন ম্যারি কিউস্যাক (; জন্ম: ১১ অক্টোবর ১৯৬২) হলেন একজন মার্কিন অভিনেতা। তিনি প্রণয়ধর্মী হাস্যরসাত্মক নাট্য ওয়ার্কিং গার্ল (১৯৮৮) এবং প্রণয়ধর্মী হাস্যরসাত্মক ইন অ্যান্ড আউট (১৯৯৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ট্রয় স্টোরি ফ্র্যাঞ্চাইজির জেসি চরিত্রে কণ্ঠ দেন।

কিউস্যাক ১৯৮৫ থেকে ১৯৮৬ সাল পর্যন্ত হাস্যরসাত্মক স্কেচ অনুষ্ঠান স্যাটারডে নাইট লাইভ-এর অভিনয়শিল্পীদের সদস্য ছিলেন। তিনি শোটাইম চ্যানেলের হিট নাট্য হাস্যরসাত্মক শেমলেস-এ শেইলা গ্যালাহার চরিত্রে অভিনয় করেন এবং এই কাজের জন্য তিনি পাঁচটি এমি পুরস্কারের মনোনয়ন লাভ করেন ও ২০১৫ সালে একটি এমি অর্জন করেন। তিনি অভিনেত্রী অ্যান কিউস্যাক ও অভিনেতা জন কিউস্যাকের বোন।

প্রারম্ভিক জীবন
জোন ১৯৬২ সালের ১১ই অক্টোবর নিউ ইয়র্ক সিটিতে জন্মগ্রহণ করেন এবং ইলিনয় অঙ্গরাজ্যের এভানস্টনে বেড়ে ওঠেন। তার পিতা রিচার্ড জন "ডিক" কিউস্যাক (১৯২৫-২০০৩) ছিলেন একজন অভিনেতা ও চলচ্চিত্র নির্মাতা। তার মাতা অ্যান পলা "ন্যান্সি" (প্রদত্ত নাম: ক্যারোলান) হলেন একজন সাবেক গণিতের শিক্ষক ও রাজনৈতিক কর্মী। জোনের চার ভাইবোনের দুজন অ্যান (জ. ১৯৬১) ও জন (জ. ১৯৬৬) অভিনয়শিল্পী। তার পরিবার আইরিশ মার্কিন বংশোদ্ভূত ও ক্যাথলিক ধর্মাবলম্বী। কিউস্যাক উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী।

তথ্যসূত্র

বহিঃসংযোগ

 
 
 

১৯৬২-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
আইরিশ বংশোদ্ভূত মার্কিন ব্যক্তি
নিউ ইয়র্ক শহরের অভিনেত্রী
মার্কিন কণ্ঠাভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
প্রাইমটাইম এমি পুরস্কার বিজয়ী
স্যাটেলাইট পুরস্কার বিজয়ী
অ্যানি পুরস্কার বিজয়ী
শিকাগোর অভিনেত্রী
মার্কিন ভিডিও গেম অভিনেত্রী
উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
খারিফ

খারিফ (, শরৎ) হচ্ছে একটি আরবি শব্দ যা দক্ষিণাঞ্চলীয় ওমান, দক্ষিণ পূর্ব ইয়েমেন,  দক্ষিণ পশ্চিম সৌদিআরব এবং সুদানে দক্ষিণ পূর্বাঞ্চলীয় মৌসুমি বায়ুকে বোঝানো হয়।  এই মৌসুমি বায়ু ধফার প্রদেশ ও আল মাহরাহ প্রদেশে জুন থেকে সেপ্টেম্বরের শুরু পর্যন্ত বিদ্যমান থাকে। সালালাহ'র মতো শহর গুলো খারিফ মৌসুমের পানি সরবরাহের উপর নির্ভর করে। সালালাহতে বাৎসরিক খারিফ উৎসবের আয়োজন করা হয় এই মৌসুম কে উৎযাপন করতে যা অন্যতম পর্যটক আকর্ষকে পরিণত হয়েছে।

খারিফের ফলে একটি নির্দিষ্ট বাস্তুসংস্থান গড়ে উঠেছে উপকূলীয় অঞ্চলে যা আরবীয় পেনিনসুলা উপসাগরীয় মরু কুয়াশা নামে পরিচিত।

খারিফ ফসল
খারিফ শস্যের অর্থ হল বর্ষাকালীন ফসল যা বর্ষাকালে বৃষ্টির জলের উপর নির্ভর করে চাষ করা হয়। ধান, পাট, ভুট্টা, আখ, জোয়ার, বাজরা, কার্পাস প্রভৃতি খারিফ ফসলের উদাহরণ ।

তথ্যসূত্র

বহিঃসংযোগ
 ওমান:গুরুত্বপূর্ণ তথ্য
  সালালাহ এন্ড দ্যা খারিফ
 খারিফ ফেস্টিভ্যাল

এশিয়ার জলবায়ু
মাথা

মাথা বা মস্তক অঙ্গের একটি অংশ যাতে সাধারণত চোখ, কান, নাক এবং মুখ অন্তর্ভুক্ত থাকে, যার প্রতিটি বিভিন্ন ক্রিয়া যেমন দেখা, শোনা, গন্ধ শোকা এবং স্বাদ গ্রহণ ইত্যাদিতে সহায়তা করে।

মানব মাথা

মাথা হলো মানবদেহে বিদ্যমান সবচেয়ে ভারি অংশ।মানুষের দেহের বিভিন্ন ধরনের কাজ করে থাকে এবং উদ্দিপনায় সারা দেয়।
মাথার ৩ টি অংশ।যথা:
1.অগ্র মস্তিষ্ক
2.মধ্য মস্তিষ্ক
3.পশ্চাৎ মস্তিষ্ক
মস্তিষ্ক নষ্ট হলে বা অকেজো হলে মানুষের মৃত্যু ঘটবে।

অগ্র মস্তিষ্ক 
অগ্র মস্তিষ্ক (Fore Brain)  মস্তিষ্কের সবচেয়ে গুরুত্বপূর্ণ অংশ। অগ্র মস্তিষ্কের মধ্যে রয়েছে গুরুমস্তিষ্ক, সেরিব্রাল, নিউক্লিয়াই বা বেসাল, গ্যাংগলিয়া, থ্যালামাস, ও হাইপোথ্যালামাস।

মধ্য মস্তিষ্ক 
মধ্য মস্তিষ্ক (Mid brain) লঘু মস্তিষ্কের উপরিভাগে এবং সম্মুখ দিকে এর অবস্থান। মস্তিষ্কের অন্যান্য অংশের মত মধ্য মস্তিষ্ক অত গুরুত্বপূর্ণ নয়।  এটা সম্মুখ ও পশ্চাৎ মস্তিষ্কের একটি সেতু বিশেষ। মধ্য মস্তিষ্ককে দুটি অংশে ভাগ করা যায়। 
যথা:
(১) ছাদ (Tectum)
(২) মেঝে (Tegmentum)
মধ্য মস্তিষ্কের সবচেয়ে বাহ্যিক চিত্র, ট্যিসুর স্তর হল ছাদ। এটি হল মধ্য মস্তিষ্কের পশ্চাৎ ভূমি। ছাদ দুজোরা কলিকুলি (Colliculi = Little hills) গঠন করে। পিছনের জোড়াকে কম উন্নত (Inferior) কলিকুলি বলে, যা দর্শনের কাজ করে। সম্মুখের জোড়াকে বলে উন্নত (Superior) কলিকুলি এটিও দর্শনের কাজ করে।

পশ্চাৎ মস্তিষ্ক 
পশ্চাৎ মস্তিষ্ক (Hind Brain) মস্তিষ্কের পিছনে অবস্থিত একটি অংশ। পশ্চাৎ মস্তিষ্কে ৩ টি প্রধান অংশ রয়েছে। যথা––
(১) অধঃ মস্তিষ্ক (Medulla Obolongata)
(২) সেতু মস্তিষ্ক (Pons)
(৩) লঘু মস্তিষ্ক (Cerebellum)

তথ্যসূত্র

বহিঃসংযোগ

মাথা
সলুয়া আদর্শ ডিগ্রী কলেজ

সলুয়া আদর্শ ডিগ্রী  কলেজ বাংলাদেশের দক্ষিণাঞ্চলের খুলনা বিভাগের  যশোর জেলার চৌগাছা মহা সড়কের সলুয়া বাজারের পূর্ব পাশ্বে  অবস্থিত একটি উচ্চ মাধ্যমিক শিক্ষাপ্রতিষ্ঠান। প্রতিষ্ঠাকালীন সময় এটি সলুয়া আদর্শ কলেজ নামে পরিচিত ছিলো, যা ১৯৯৯ সাল থেকে বর্তমান সলুয়া আদর্শ ডিগ্রী কলেজ নামে পরিচিত হয়। বর্তমানে কলেজটিতে উচ্চ মাধ্যমিক বিষয়ে পাঠ দান করা হয়। বর্তমানে এখানে প্রায় ৩০০ শিক্ষার্থী রয়েছে। 
সলুয়া কলেজের প্রতিষ্ঠাতা মরহুম আলমগীর কবির (প্রাক্তন অধ্যক্ষ) তার অক্লান্ত পরিশ্রমের ফল এবং এলাকাবাসীর আন্তরিকতার ফলে যশোর শিক্ষা বোর্ডে প্রতিষ্ঠার পর থেকে পর পর ৫ বার বোর্ডের মেধা তালিকার সেরা ১০ এ স্থান লাভ করে। 

১৯৯৯-এ বাংলাদেশে প্রতিষ্ঠিত
১৯৯৯-এ প্রতিষ্ঠিত শিক্ষাপ্রতিষ্ঠান
যশোর জেলার শিক্ষাপ্রতিষ্ঠান
গ্লিসারল

গ্লিসারল (Glycerol) স্বচ্ছ, রংহীন, আঠালো, মিষ্টি স্বাদযুক্ত জৈব রসায়নের অ্যালকোহল পরিবারের যৌগিক পদার্থ। শীলে ১৭৭৯ খ্রিষ্টাব্দে চর্বি থেকে গ্লিসারল পৃথক করেন। ১৯৪৮ খ্রিষ্টাব্দ পর্যন্ত প্রাণী ও উদ্ভিদের চর্বি ও তেল থেকে সাবান তৈরির সময়- উপজাত হিসাবে গ্লিসারল পাওয়া যেত । ১৯৪৯ খ্রিষ্টাব্দের দিকে মার্কিন যুক্তরাষ্ট্রে প্রথম প্রোপিলিন ও চিনি থেকে এর বাণিজ্যিক উৎপাদন শুরু হয়। এর বাণিজ্যিক নাম গ্লিসারিন । মূলতঃ গ্লিসারিনের মধ্যে ৫ ভাগ পানি এবং ৯৫ ভাগ গ্লিসারল থাকে। রসায়ন বিজ্ঞানে একে বলা হয় ট্রাই-হাইড্রিক অ্যালকোহল এবং আইইউপিএসি-এর নামকরণ পদ্ধতিতে এর নাম ১,২,৩, প্রোপেন-ট্রাইঅল। গ্লিসারলের আপেক্ষিক গুরুত্ব ১.২৬৫। ১৭০ ডিগ্রি সেন্টিগ্রেড তাপমাত্রায় বাষ্পীভুত এবং ১৮ ডিগ্রি সেন্টিগ্রেড তাপমাত্রায় স্বচ্ছ স্ফটিকে পরিণত হয়। গ্লিসারল পানি ও অ্যালকোহলে দ্রবণীয় এবং ইথার ও ক্লোরোফর্মে অদ্রবণীয়।

উৎপাদন

ব্যবহার

বিস্ফোরক তৈরিতে গ্লিসারলের ব্যবহার দেখা যায়। বিশেষতঃ ডিনামাইট ও নাইট্রো-গ্লিসারিন তৈরিতে গ্লিসারল ব্যবহৃত হয়। এছাড়াও প্রসাধনী বস্তু, সাবান, ঔষধ, ফল সংরক্ষণ, ছাপার কালি, জুতার রং, মোটরযানে হিমরোধক হিসাবে গ্লিসারল ব্যবহৃত হয়। এ ছাড়া রক্তের লোহিত কণিকা, প্রাণীর বীর্য, চোখের করোনা, প্রাণীর জীবন্ত কলা সংরক্ষণে গ্লিসারল ব্যবহার করা হয়।

তথ্যসূত্র

রসায়ন
জৈব যৌগ
অ্যালকোহল দ্রাবক
জৈব জ্বালানি
রাসায়নিক পণ্যদ্রব্য
প্রসাধনী রাসায়নিক
প্রদাহ প্রশমক
ই-সংখ্যায়িত খাদ্যে সংযোজিত দ্রব্য
খাদ্যে সংযোজিত দ্রব্য
গৃহস্থালী রাসায়নিক
জোলাপ
উপজাত দ্রব্য
গ্লিসারল
গোপালগঞ্জ সরকারি কলেজ

গোপালগঞ্জ সরকারি কলেজ বাংলাদেশের গোপালগঞ্জ জেলার একটি সরকারি কলেজ। এই কলেজটি সরকারি বঙ্গবন্ধু বিশ্ববিদ্যালয় কলেজ নামে পরিচিত। কলেজটিতে আধুনিক সুযোগ সুবিধাসহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। রাজনৈতিক অস্থিরতা থেকে মুক্ত হওয়ার ফলে কলেজটি উপজেলার অন্যতম সেরা কলেজের স্বীকৃতি পেয়েছে।

ইতিহাস 
তৎকালীন জমিদার মথুরানাথ বসু কলেজটি প্রতিষ্ঠা করেন। এটি ১৯৫০ সালে প্রতিষ্ঠিত হয়ে ইন্টারমিডিয়েট কলেজ হিসেবে আই.এ. ও আই.কম. ক্লাস চালু করা হয়। প্রতিষ্ঠাকালীন নাম ছিল সীতানাথ মথুরানাথ কলেজ।  পরবর্তীতে মুহাম্মদ আলী জিন্নাহ কলেজটির নামকরণ করেন কায়েদে আজম মেমোরিয়াল কলেজ। কলেজের প্রথম অধ্যক্ষ ছিলেন বাবু পবিত্র কুমার দাস গুপ্ত। ১৯৫৮ সালে বি.এ., ১৯৯৬ সালে বি.কম. এবং ১৯৭০ সালে বি.এস.সি. ক্লাস চালু হয়। ১৯৭১ সালে স্বাধীনতার পরবর্তী কালে কলেজটির নামকরণ করা হয় বঙ্গবন্ধু মহাবিদ্যালয়। ১৯৭৪ সালে এপ্রিল কলেজটিকে সরকারিকরণ করা হয়। নামকরণ হয় সরকারি বঙ্গবন্ধু কলেজ। 

২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।

প্রতিষ্ঠা সংক্ষিপ্ত বর্ণনা 
কলেজটি গোপালগঞ্জ জেলা সদরে অবস্থিত। কলেজের পশ্চিমে মরা মধুমতি নদী, দক্ষিণে জেলা জজকোর্ট। এখানে একাদশ ও স্নাতকসহ ১৩টি বিষয়ে অনার্স, ১০টি বিষয়ে মাস্টার্স পাঠদান করা হয়। কলেজে দুইটি ছাত্র হোস্টেল ও তিনটি ছাত্রী হোস্টেল ভবনসহ মোট ১৩টি পাকা ভাবন রয়েছে। কলেজের আয়তন প্রায় ৫.৭০ একর।

অনুষদ সমূহ 
বাংলা
ইংরেজি
ইতিহাস
ইসলামের ইতিহাস ও সংস্কৃতি
দর্শন
আরবি
ইসলামিক স্টাডিজ
সংস্কৃত
পালি
অর্থনীতি
রাষ্ট্রবিজ্ঞান
হিসাববিজ্ঞান
ব্যবস্থাপনা
মার্কেটিং
ফিন্যান্স এন্ড ব্যাংকিং।

অর্জন 
এইচ.এস.সি পরীক্ষায় এ+, স্নাতক (পাস), স্নাতক সম্মান ও স্নাতকোত্তর শ্রেণীতে প্রথম শ্রেণীসহ পাসের হার উল্লেখযোগ্য।

আরও দেখুন 
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

বহিঃসংযোগ 
 মাধ্যমিক ও উচ্চশিক্ষা অধিদপ্তর

গোপালগঞ্জ জেলার মহাবিদ্যালয়
১৯৫০-এ প্রতিষ্ঠিত শিক্ষাপ্রতিষ্ঠান
১৯৫০-এ পূর্ব পাকিস্তানে প্রতিষ্ঠিত
দ্য বয় নেক্সট ডোর (চলচ্চিত্র)

দ্য বয় নেক্সট ডোর (ইংরেজি: The Boy Next Door, বাংলা: পাশের বাড়ির ছেলে) হল ২০১৫ সালে মুক্তিপ্রাপ্ত একটি মার্কিন কামোদ্দীপক থ্রিলার-হরর চলচ্চিত্র। ছবিটির পরিচালক হলেন রব কোহেন এবং চিত্রনাট্যকার হলেন বারবারা কারি। এই ছবিতে মুখ্য ভূমিকায় অভিনয় করেন জেনিফার লোপেজ, রায়ান গুজম্যান ও ইয়ান নেলসন এবং অন্যতম দু’টি পার্শ্বচরিত্রে অভিনয় করেন জন করবেট ও ক্রিস্টিন শেনোয়েথ। লোপেজ এখানে ক্লেয়ার নামে এক উচ্চ বিদ্যালয় শিক্ষিকার ভূমিকায় অভিনয় করেছেন। তিনি তাঁর স্বামীর (করবেট) সঙ্গে বৈবাহিক সম্পর্ক ছিন্ন করার পরিকল্পনা করছিলেন। সেই সময় বয়সে ছোটো একটি প্রতিবেশী ছেলের (গুজম্যান) সঙ্গে তাঁর এক রাতের জন্য শারীরিক সম্পর্ক স্থাপিত হয়। সেই সম্পর্ক থেকে ক্লেয়ারের প্রতি ছেলেটির একটি বিপজ্জনক মোহ জন্মায়।

প্রাক্তন ফৌজদারি আইনজীবী বারবারা কারি তাঁর নিজের জীবনের একটি অভিজ্ঞতার ভিত্তিতে এই ছবির চিত্রনাট্য রচনা করেন। ব্লুমহাউস প্রোডাকশনস ছবিটি নির্মাণে অর্থ জোগান দেয় এবং এটি প্রযোজনা করে। ২০১৩ সালের শেষ দিকে ২৩ দিন ধরে লস এঞ্জেলস ও ক্যালিফোর্নিয়ার অন্যান্য স্থানে ছবিটির চলচ্চিত্রায়নের কাজ চলে। ২০১৫ সালের ২৩ জানুয়ারি ইউনিভার্সাল পিকচার্স কর্তৃক ছবিটি মুক্তি পায়। সাধারণভাবে সমালোচকদের প্রশংসা অর্জনে ব্যর্থ হলেও ছবিটি বক্স অফিসে সাফল্য অর্জন করে। ছবিটির মোট আয় হয়েছিল এটির বাজেটের পনেরো গুণেরও বেশি। ২০১৫ সালের ২৮ এপ্রিল এটি ব্লু-রে ও ডিভিডি-তে মুক্তি পায়।

পুরস্কার ও মনোনয়ন
এই ছবিতে অভিনয় করে জেনিফার লোপেজ একটি এমটিভি মুভি পুরস্কারের মনোনয়ন লাভ করেন এবং বেস্ট স্কেয়ার্ড-অ্যাজ-শিট পারফরম্যান্স বিভাগে ২০১৫ এমটিভি মুভি অ্যাওয়ার্ডস অনুষ্ঠানে জয়লাভ করেন। এই ছবিতে অভিনয় করে লোপেজ ইউনিভিশন সম্প্রচারিত প্রিমিওজ জুভেনটাডে অভিনেত্রী ও প্রযোজক হিসেবে আরও দু’টি সম্মাননা অর্জন করেছিলেন। এছাড়া পিপল’স চয়েস অ্যাওয়ার্ডসে লোপেজ ফেভারিট ড্রামাটিক মুভি অ্যাকট্রেস বিভাগে একটি মনোনয়ন লাভ করেন এবং ছবিটি মনোনয়ন লাভ করে ওই পুরস্কারের ফেভারিট থ্রিলার মুভি বিভাগে। এছাড়া ছবিটি গোল্ডেন র্যা প্সবেরি অ্যাওয়ার্ডে একটি মনোনয়ন লাভ করে। লোপেজ এই পুরস্কারের নিকৃষ্টতম অভিনেত্রী বিভাগে একটি মনোনয়ন পান।

তথ্যসূত্র

বহিঃসংযোগ
 
 
 
 
 
দ্য বয় নেক্সট ডোর -পিবিসি থেকে

২০১৫-এর চলচ্চিত্র
২০১৫-এর হরর চলচ্চিত্র
চলচ্চিত্রে ব্যভিচার
মার্কিন কামোদ্দীপক চলচ্চিত্র
মার্কিন চলচ্চিত্র
মার্কিন ইন্ডিপেনডেন্ট চলচ্চিত্র
মার্কিন রোম্যান্টিক থ্রিলার চলচ্চিত্র
মার্কিন হরর থ্রিলার চলচ্চিত্র
ব্লুমহাউস প্রোডাকসনস চলচ্চিত্র
ইংরেজি ভাষার চলচ্চিত্র
আদিরসাত্মক প্রণয়ধর্মী চলচ্চিত্র
কামোদ্দীপক থ্রিলার চলচ্চিত্র
রোম্যান্টিক হরর চলচ্চিত্র
হরর ড্রামা চলচ্চিত্র
রব কোহেন পরিচালিত চলচ্চিত্র
জেসন ব্লুম প্রযোজিত চলচ্চিত্র
র্যা ন্ডি এডেলম্যান সুরারোপিত চলচ্চিত্র
ইউনিভার্সাল পিকচার্স চলচ্চিত্র
হত্যাকারী সম্পর্কে চলচ্চিত্র
সাইকোপ্যাথ সম্পর্কে চলচ্চিত্র
কল্পকাহিনীতে পিতৃহত্যা
মার্কিন আদিরসাত্মক প্রণয়ধর্মী চলচ্চিত্র
মার্কিন আদিরসাত্মক থ্রিলার চলচ্চিত্র
মার্কিন লোমহর্ষক থ্রিলার চলচ্চিত্র
২০১০-এর দশকের ইংরেজি ভাষার চলচ্চিত্র
লস অ্যাঞ্জেলেসে ধারণকৃত চলচ্চিত্র
ইউনিভার্সাল পিকচার্সের চলচ্চিত্র
২০১০-এর দশকের মার্কিন চলচ্চিত্র
সিস্তফ পিয়ন্তেক

সিস্তফ পিয়ন্তেক (; জন্ম ১ জুলাই ১৯৯৫) হলেন একজন পোলিশ পেশাদার ফুটবলার যিনি একজন ফরওয়ার্ড হিসেবে জনপ্রিয় ইটালীয় ফুটবল ক্লাব মিলান এবং পোল্যান্ড জাতীয় দল-এর হয়ে খেলে থাকেন।

ক্লাব খেলোয়াড়ী জীবন

Zagłębie লুবিন
২০১৪ সালের ১৮ই মে, পোলিশ ঘরোয়া পেশাদার লিগ এক্সট্রাকলাসা-এ পোলিশ ক্লাব ক্রাকিভিয়া-এর বিপক্ষে খেলায় তার অভিষেক হয়।

ক্রাকোভিয়া
২০১৬ সালে, পিয়ন্তেক পোলিশ লিগের সমকক্ষ ক্লাব ক্রাকোভিয়া'তে যোগ দেন, এবং খুব কম সময়ের মধ্যেই পরবর্তী দুটি মৌসুমে, তিনি ক্লাবটির হয়ে ৬৫টি ম্যাচে ৩২টি গোল করেন। দ্বিতীয় মৌসুমে তার তার করা মোট গোলের সাথে ২১ গোল যুক্ত হয় যেটি তাকে পোলিশ লিগের ২০১৭-১৮ মৌসুমে তৃতীয় সর্বোচ্চ গোলদাতা হিসেবে বানাতে সাহায্য করে।

জেনোয়া
২০১৮ সালের ৮ই জুন, পিয়ন্তেক ইটালীয় ফুটবল ক্লাব জেনোয়া-এর সাথে সংবাদমাধ্যমের খবর অনুযায়ী ৪ মিলিয়ন ইউরোর বিনিময়ে চার বছর মেয়াদী একটি চুক্তি করেন। তিনি তার অভিষেক ম্যাচে কোপা ইটালিয়া-এর খেলায় ইটালীয় ক্লাব লিসে-এর বিরুদ্ধে প্রথম ১৯ মিনিটে হ্যাট্রিক করেন, পরে আরেকটি গোল সহ সর্বমোট চারটি গোল করেন, এতে করে ম্যাচটিতে তারা ৪-০ ব্যবধানে জয়লাভ করে। ২০১৮ সালের ২৬শে আগস্ট, তার দলের হয়ে ইটালীয় প্রথম সারির পেশাদার লিগ সিরি এ-তে তার অভিষেক হয়, যেখানে তিনি ইটালীয় ক্লাব এম্পলি-এর বিপক্ষে তিনি প্রথম ৬ মিনিটে একটি গোল করেন, তার দল ২-১ গোলে জিতে যায়। এর পরবর্তী সাপ্তাহে, তিনি ঐ মৌসুমে তার প্রথম যুগল গোল করেন, যেখানে তার দল ৫-৩ ব্যবধানে আরেক ইটালীয় ক্লাব সাসুওলো'র কাছে পরাজিত হয়, যেটিকে অনুসরণ করে আরেকবার লাজিও-এর বিরুদ্ধে ৪-১ ব্যবধানে হারতে হয়, এইভাবে তিনি ১৯৯৯ সালে এন্ড্রি সেভচেকন্কো-এর পরে চারটি উপস্থিতে পাচঁ গোল করা প্রথম খেলোয়াড় হয়ে যান।

আন্তর্জাতিক খেলোয়াড়ী জীবন
জাতীয় দলের হয়ে কোন ম্যাচ না খেলা পিয়ন্তেক, ২০১৮ ফিফা বিশ্বকাপ-এর জন্য করা প্রস্তুতিমূলক ৩৫ জনের প্রস্তুতিমূলক একাদশে ডাক পেয়েছিলেন, কিন্তু রাশিয়ায় অনুষ্ঠিত হওয়া প্রতিযোগিতার জন্য যাওয়া দলটি থেকে বাদ পরা ১২ জনের মধ্যে তিনিও একজন ছিলেন।

২০১৮ সালের ১১ই সেপ্টেম্বর, পোল্যান্ডের ব্রেসলু শহরে অনুষ্ঠিত হওয়া বন্ধুত্বপূর্ণ ম্যাচে, রিপাব্লিক অব আয়্যারল্যান্ড-এর বিপক্ষে তার অভিষেক হয়, যেখানে ১-১ ড্র হয়, খেলাটিতে ৬১তম মিনিটে তিনি মেটিউজ ক্লিচ-এর বদলে মাঠে নামেন।

তথ্যসূত্র

বহিঃসংযোগ
 
 

১৯৯৫-এ জন্ম
জীবিত ব্যক্তি
ডিজেরজোনিয়োভ থেকে আগত ব্যক্তি
পোলীয় ফুটবলার
পোল্যান্ডের আন্তর্জাতিক ফুটবলার
পোল্যান্ড আন্তর্জাতিক যুব ফুটবলার
পোল্যান্ড অনূর্ধ্ব-২১ আন্তর্জাতিক ফুটবলার
পোল্যান্ডের আন্তর্জাতিক যুব ফুটবলার
ফুটবল ফরোয়ার্ড
জেনোয়া ক্রিকেট অ্যান্ড ফুটবল ক্লাবের খেলোয়াড়
সেরিয়ে আ-এর খেলোয়াড়
পোলিশ প্রবাসী ফুটবলার
ইতালিতে প্রবাসী ফুটবলার
এসি মিলানের খেলোয়াড়
বুন্দেসলিগার খেলোয়াড়
হের্টা বিএসসির খেলোয়াড়
২০২২ ফিফা বিশ্বকাপের খেলোয়াড়
এসিএফ ফিওরেন্তিনার খেলোয়াড়
উনিওনে স্পোর্তিভা সালের্নিতানা ১৯১৯-এর খেলোয়াড়
এক্সত্রাক্লাসা খেলোয়াড়
পোলীয় প্রবাসী ফুটবলার
জার্মানিতে প্রবাসী ফুটবলার
ইস্তাম্বুল বাশাকশেহির ফুটবল ক্লাবের খেলোয়াড়
পুরুষ ফুটবল ফরোয়ার্ড
আল দুহাইল স্পোর্টস ক্লাবের খেলোয়াড়
সুপার লিগের খেলোয়াড়
উয়েফা ইউরো ২০২৪-এর খেলোয়াড়